title: Kommissionens gennemførelsesforordning (EU) 2019/1295 af 1. august 2019 om ændring af gennemførelsesforordning (EU) 2018/1469 om indførelse af en endelig antidumpingtold på importen af visse sømløse rør af jern eller stål med oprindelse i Rusland og Ukraine efter en delvis interimsundersøgelse i henhold til artikel 11, stk. 3, i forordning (EU) 2016/1036

text:
                  2.8.2019

                  DA

                  Den Europæiske Unions Tidende

                  L 204/22

         KOMMISSIONENS GENNEMFØRELSESFORORDNING (EU) 2019/1295
         af 1. august 2019
         om ændring af gennemførelsesforordning (EU) 2018/1469 om indførelse af en endelig antidumpingtold på importen af visse sømløse rør af jern eller stål med oprindelse i Rusland og Ukraine efter en delvis interimsundersøgelse i henhold til artikel 11, stk. 3, i forordning (EU) 2016/1036
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Europa-Parlamentets og Rådets forordning (EU) 2016/1036 af 8. juni 2016 om beskyttelse mod dumpingimport fra lande, der ikke er medlemmer af Den Europæiske Union (1) (»grundforordningen«), særlig artikel 11, stk. 3, og
         ud fra følgende betragtninger:
         1.   SAGSFORLØB

         1.1.   Gældende foranstaltninger

                     (1)

                     Rådet indførte ved forordning (EF) nr. 954/2006 (2) efter en undersøgelse (»den oprindelige undersøgelse«) en endelig antidumpingtold på importen af visse sømløse rør af jern eller stål med oprindelse i Kroatien, Rusland og Ukraine. Foranstaltningerne bestod i en antidumpingtold i form af en værditold på mellem 12,3 % og 25,7 % på importen af varer fra individuelt nævnte eksporterende producenter i Ukraine og en resttold på 25,7 % på importen af varer fra alle andre virksomheder i Ukraine. Den endelige antidumpingtold, der blev indført over for den eksporterende producent, som var genstand for den nuværende undersøgelse, CJSC Nikopolsky Seamless Tubes Plant Niko Tube og OJSC Nizhnedneprovsky Tube Rolling Plant, som nu kaldes LLC Interpipe Niko Tube og OJSC Interpipe Nizhnedneprovsky Tube Rolling Plant (»ansøgeren« eller »Interpipe«), var på 25,1 %.

                     (2)

                     Efter en ansøgning fra Interpipe om annullation af Rådets forordning (EF) nr. 954/2006 annullerede Den Europæiske Unions Ret artikel 1 i Rådets forordning (EF) nr. 954/2006, i det omfang antidumpingtolden for Interpipe overstiger den told, der ville være blevet pålagt, hvis der ikke var foretaget en justering af eksportprisen for provision, når salgene var blevet gennemført gennem den tilknyttede forhandler Sepco SA (3). Den 16. februar 2012 stadfæstede Den Europæiske Unions Domstol Rettens dom (4).

                     (3)

                     Rådet ændrede efter disse domme Rådets forordning (EF) nr. 954/2006 ved gennemførelsesforordning (EU) nr. 540/2012 (5) for at ændre den antidumpingtold, der var blevet indført over for Interpipe, i det omfang den var fastsat fejlagtigt. Derfor blev tolden for Interpipe ændret til 17,7 %.

                     (4)

                     Ved gennemførelsesforordning (EU) nr. 585/2012 (6) opretholdt Rådet efter en udløbsundersøgelse de foranstaltninger, der var blevet indført ved Rådets forordning (EF) nr. 954/2006 på importen af visse sømløse rør af jern eller stål med oprindelse i Rusland og Ukraine.

                     (5)

                     Efter en ansøgning fra Interpipe i henhold til grundforordningens artikel 11, stk. 3, ændrede Rådet ved gennemførelsesforordning (EU) nr. 795/2012 (7) de endelige foranstaltninger, der blev indført ved gennemførelsesforordning (EU) nr. 585/2012 for så vidt angår Interpipe (»den seneste interimsundersøgelse«). Derfor blev tolden for Interpipe ændret til 13,8 %.

                     (6)

                     Ved gennemførelsesforordning (EU) 2018/1469 (8) opretholdt Kommissionen efter en udløbsundersøgelse de foranstaltninger, der var blevet indført ved gennemførelsesforordning (EU) nr. 585/2012, senest ændret ved gennemførelsesforordning (EU) nr. 795/2012 og Rådets gennemførelsesforordning (EU) nr. 1269/2012 (9), på importen af visse sømløse rør af jern eller stål med oprindelse i Rusland og Ukraine (»udløbsundersøgelsen«).

                     (7)

                     Den gældende antidumpingtold varierer fra 35,8 % til 24,1 % for importen med oprindelse i Rusland og 25,7 % til 12,3 % for importen med oprindelse i Ukraine.

               1.2.   Anmodning om en delvis interimsundersøgelse

                     (8)

                     Den 7. maj 2018 offentliggjorde Kommissionen en meddelelse i Den Europæiske Unions Tidende om indledning af en delvis interimsundersøgelse (»indledningsmeddelelsen«) (10) af antidumpingforanstaltningerne vedrørende importen af visse sømløse rør af jern eller stål med oprindelse i Ukraine i henhold til grundforordningens artikel 11, stk. 3.

                     (9)

                     Den fornyede undersøgelse, som er begrænset til undersøgelsen af den eksporterende producent Interpipes dumping, blev indledt efter en begrundet anmodning indsendt af virksomheden. I anmodningen fremlagde Interpipe tilstrækkelige beviser for, at de omstændigheder, som lå til grund for indførelsen af de gældende foranstaltninger, har ændret sig, og at disse ændringer er af varig karakter.

               1.3.   Undersøgelse

                     (10)

                     Undersøgelsen af dumpingens omfang omfattede perioden fra den 1. april 2017 til den 31. marts 2018 (»den nuværende undersøgelsesperiode«).

                     (11)

                     Kommissionen underrettede officielt ansøgeren, myndighederne i eksportlandet og EU-erhvervsgrenen om indledningen af den delvise interimsundersøgelse. Interesserede parter fik lejlighed til at tilkendegive deres synspunkter skriftligt og til at anmode om at blive hørt inden for den tidsfrist, der er fastsat i indledningsmeddelelsen.

                     (12)

                     For at indhente de oplysninger, som Kommissionen anså for nødvendige til sin undersøgelse, sendte den et spørgeskema til ansøgeren, som besvarede det inden for tidsfristen.

                     (13)

                     Kommissionen indhentede og efterprøvede alle de oplysninger, den fandt nødvendige for at kunne fastsætte dumpingens omfang. Der blev udført kontrolbesøg i ansøgerens lokaler og hos dens forbundne handelsvirksomheder LLC Interpipe Ukraine, Interpipe Europe SA og Interpipe Central Trade GmbH.

               2.   DEN UNDERSØGTE VARE OG SAMME VARE

         2.1.   Den undersøgte vare

                     (14)

                     Den undersøgte vare er den samme som den, der er defineret i Kommissionens gennemførelsesforordning (EU) 2018/1469, som indførte de gældende foranstaltninger, dvs. sømløse rør af jern eller stål (»sømløse rør«), med cirkulært tværsnit, med en udvendig diameter på 406,4 mm og derunder, med en kulstofværdi på 0,86 og derunder ifølge formler og kemiske analyser fra International Institute of Welding (11) i øjeblikket henhørende under KN-kode ex 7304 11 00, ex 7304 19 10, ex 7304 19 30, ex 7304 22 00, ex 7304 23 00, ex 7304 24 00, ex 7304 29 10, ex 7304 29 30, ex 7304 31 80, ex 7304 39 58, ex 7304 39 92, ex 7304 39 93, ex 7304 51 89, ex 7304 59 92 og ex 7304 59 93 og med oprindelse i bl.a. Ukraine (»den undersøgte vare«).

               2.2.   Samme vare

                     (15)

                     Som fastslået i den oprindelige undersøgelse og i de efterfølgende fornyede undersøgelser bekræftede den nuværende undersøgelse, at den vare, der fremstilles i Ukraine og eksporteres til Unionen, den vare, der fremstilles og sælges på hjemmemarkedet i Ukraine, og den vare, der fremstilles og sælges i Unionen af EU-producenter, har de samme grundlæggende fysiske og tekniske egenskaber og endelige anvendelsesformål. Disse varer anses derfor for at være identiske, jf. grundforordningens artikel 1, stk. 4.

               3.   DE ÆNDREDE OMSTÆNDIGHEDERS VARIGE KARAKTER

                     (16)

                     I overensstemmelse med grundforordningens artikel 11, stk. 3, blev det undersøgt, om de ændrede omstændigheder med hensyn til dumping kunne anses for at være af varig karakter.

                     (17)

                     Under den oprindelige antidumpingundersøgelse i 2006 og i den seneste interimsundersøgelse af Interpipe i 2012, som omfattede undersøgelsesperioden fra 1. oktober 2010 til 30. september 2011, blev det vigtigste råmateriale til fremstilling af den undersøgte vare, dvs. runde stålbarrer, indkøbt af Interpipe fra uafhængige leverandører.

                     (18)

                     I sin anmodning om en delvis interimsundersøgelse hævdede ansøgeren, at den vertikale integration af LLC Metallurgical Plant »Dneprosteel« i 2013 har ført til intern produktion af det vigtigste råmateriale (stålbarrer), hvilket har ført til en betydelig omkostningsreduktion og ændring af produktporteføljen. Ansøgeren hævdede også, at sammenlignet med de varetyper, der blev fremstillet og eksporteret i undersøgelsesperioden i den seneste interimsundersøgelse, dvs. »standardiseret« stålkvalitet, har den nu tilføjet nye og mere sofistikerede varer (typerne »høj legering« og »linjerør og mekaniske rør«) til sin produktportefølje, hvilket udgjorde en betydelig del af den samlede eksport til Unionen i den nuværende undersøgelsesperiode fra 1. april 2017 til 31. marts 2018.

                     (19)

                     Undersøgelsen bekræftede, at det vigtigste råmateriale blev fremstillet internt af ansøgeren, og at denne ændring resulterede i en væsentlig ændring i omkostningerne og i produktporteføljen. Undersøgelsen bekræftede, at de varetyper, der eksporteres af Interpipe til Unionen, i høj grad var forskellige fra dem, der blev eksporteret i undersøgelsesperioden for den seneste interimsundersøgelse. På dette grundlag og i betragtning af disse ændringers strukturelle karakter blev det konkluderet, at de ændringer, der er beskrevet i betragtning 17, var af varig karakter og sandsynligvis ikke ville ændre sig i den nærmeste fremtid. Det blev derfor vurderet, at anvendelsen af de eksisterende foranstaltninger på deres nuværende niveau bør revurderes.

                     (20)

                     En anden ændring, der anpristes af ansøgeren efter indledningen af denne fornyede undersøgelse, dvs. eksistensen/oprettelsen af et joint venture mellem Interpipe og Vallourec Tubes, blev ikke taget i betragtning, da den fandt sted efter indledningen af denne interimsundersøgelse.

               4.   DUMPING

         4.1.1.   Virksomhedens struktur og metode anvendt til beregning af dumping

                     (21)

                     I den fornyede undersøgelsesperiode havde Interpipe to helejede og kontrollerede eksporterende producenter (»fremstillingsenhederne«), LLC Interpipe Niko Tube (»NIKO«) og OJSC Interpipe Nizhnedneprovsky Tube Rolling Plant (»NTRP«).

                     (22)

                     Da ansøgerens regnskabssystem ikke gjorde det muligt at identificere den pågældende produktionsvirksomhed med hensyn til salg, blev der i den oprindelige undersøgelse beregnet en fælles dumpingmargen ved at sammenlægge alle oplysninger vedrørende fremstilling, rentabilitet og salg i Unionen for de to producerende enheder.

                     (23)

                     Fra og med den seneste interimsundersøgelse, og efter en markant ændring i koncernens virksomhedsstruktur, der gjorde det muligt at identificere den pågældende produktionsvirksomhed med hensyn til salg og produktion, og i overensstemmelse med grundforordningens artikel 2, stk. 11 og stk. 12, sammenlagde Kommissionen ikke længere oplysningerne for produktionsvirksomhederne, men anvendte standardmetoden. Denne standardmetode bestod i at beregne en fælles dumpingmargen for de to eksporterende producenter ved først at beregne dumpingmargenen for hver enkelt eksporterende producent, inden der blev fastsat en vejet gennemsnitlig dumpingsats for begge virksomheder.

                     (24)

                     I den nuværende undersøgelse var det også muligt at identificere den pågældende produktionsvirksomhed med hensyn til salg. I overensstemmelse med grundforordningens artikel 2, stk. 11 og stk. 12, og i overensstemmelse med EU-institutionernes faste praksis blev der således anvendt samme metode som i den seneste interimsundersøgelse.

               4.1.2.   Normal værdi

                     (25)

                     I overensstemmelse med grundforordningens artikel 2, stk. 2, undersøgte Kommissionen først, om den enkelte eksporterende producents samlede hjemmemarkedssalg af samme vare til uafhængige kunder var repræsentativt sammenlignet med det samlede eksportsalg til Unionen, dvs. om den samlede mængde af et sådant salg udgjorde mindst 5 % af det samlede eksportsalg af den undersøgte vare til Unionen. I undersøgelsen blev det fastslået, at hjemmemarkedssalget var repræsentativt for begge eksporterende producenter.

                     (26)

                     Kommissionen undersøgte dernæst, om Interpipes salg på hjemmemarkedet af den varetype, der er identisk eller sammenlignelig med den varetype, der blev solgt med henblik på eksport til Unionen, var repræsentativt, jf. grundforordningens artikel 2, stk. 2. Hjemmemarkedssalget af en varetype er repræsentativt, hvis det samlede hjemmemarkedssalg af denne varetype til uafhængige kunder i undersøgelsesperioden udgør mindst 5 % af den samlede eksportsalgsmængde af den identiske eller sammenlignelige varetype til Unionen. Kommissionen fastslog, at hjemmemarkedssalget af den varetype, der er identisk eller sammenlignelig med den varetype, der solgtes med henblik på eksport til Unionen, i vid udstrækning var repræsentativt i undersøgelsesperioden, idet 60 til 80 % (12) af de eksporterede modeller blev solgt i repræsentative mængder på hjemmemarkedet.

                     (27)

                     I henhold til grundforordningens artikel 2, stk. 4, blev det efterfølgende undersøgt, om hjemmemarkedssalget af den enkelte varetype, som var blevet solgt i repræsentative mængder, kunne anses for at have fundet sted i normal handel. Dette blev gjort ved at fastsætte, hvor stor en andel af hjemmemarkedssalget til uafhængige kunder på hjemmemarkedet af hver af de eksporterede typer af den undersøgte vare der var fortjenstgivende i den nuværende undersøgelsesperiode.

                     (28)

                     For de varetyper, hvor mere end 80 % af salgsmængden på hjemmemarkedet af varetypen lå over produktionsomkostningerne, og den vejede gennemsnitlige salgspris på denne type var lig med eller lå over enhedsproduktionsomkostningerne, blev den normale værdi pr. varetype beregnet som et vejet gennemsnit af de faktiske priser på hjemmemarkedet for det samlede salg af den pågældende varetype, uanset om salget var fortjenstgivende eller ej.

                     (29)

                     I de tilfælde, hvor mængden af fortjenstgivende salg af en varetype udgjorde højst 80 % af den samlede salgsmængde for denne varetype, eller hvor den vejede gennemsnitspris for denne varetype lå under enhedsproduktionsomkostningerne, blev den normale værdi baseret på den faktiske hjemmemarkedspris, der blev beregnet som en vejet gennemsnitspris af kun de fortjenstgivende hjemmemarkedssalg for denne varetype i den nuværende undersøgelsesperiode.

                     (30)

                     Analysen af hjemmemarkedssalget viste, at 35 til 55 % (13) af alle hjemmemarkedssalg af varetypen, der var identisk eller sammenlignelig med den varetype, der solgtes med henblik på eksport til Unionen, var fortjenstgivende, og at den vejede gennemsnitlige salgspris var højere end produktionsomkostningerne. Den normale værdi beregnes derfor kun som et vejet gennemsnit af det fortjenstgivende salg.

                     (31)

                     Den normale værdi for ikke-repræsentative varetyper (dvs. varetyper, for hvilke hjemmemarkedssalget udgjorde mindre end 5 % af eksportsalget til Unionen, eller varetyper, som slet ikke blev solgt på hjemmemarkedet) blev beregnet på grundlag af produktionsomkostningerne pr. varetype plus et beløb for salgs- og administrationsomkostninger og andre generalomkostninger samt fortjeneste. For det eksisterende hjemmemarkedssalg blev fortjenesten for transaktioner i normal handel på hjemmemarkedet pr. varetype anvendt for de pågældende varetyper. Hvor der ikke var noget hjemmemarkedssalg, anvendtes en gennemsnitlig fortjeneste (14).

                     (32)

                     Efter den endelige fremlæggelse af oplysninger anfægtede Interpipe Group nogle af de elementer, som Kommissionen anvendte i forbindelse med beregningen af den normale værdi. Påstandene vedrørte følgende elementer: i) beregning af salgs- og administrationsomkostninger og andre generalomkostninger, ii) den påståede udelukkelse af andre driftsomkostninger, iii) anvendelse af finansielle omkostninger, iv) dobbelttælling i forbindelse med justeringerne af salgs- og administrationsomkostninger og andre generalomkostninger.

                     (33)

                     Efter en gennemgang af sagens elementer besluttede Kommissionen at acceptere ovenstående påstand ii) og iv) og afvise ovenstående påstand i) og iii). På grund af den fortrolige karakter af de forretningsoplysninger, der findes i Interpipe Group's påstande, og Kommissionens analyse af disse argumenter forelagde Kommissionen Interpipe Group supplerende oplysninger på vedtagelsesdatoen for denne forordning med en detaljeret begrundelse.

                     (34)

                     Efter at have accepteret påstand ii) og iv) reviderede Kommissionen Interpipes dumpingmargen. Virksomheden fik forelagt supplerende oplysninger, der beskrev indvirkningen på dumpingmargenen, og blev opfordret til at fremsætte bemærkninger. Kommissionen underrettede også EU-erhvervsgrenen om ændringerne i virksomhedens dumpingmargen.

                     (35)

                     Efter fremlæggelsen af supplerende oplysninger fastholdt Interpipe de påstande, som Kommissionen havde afvist, uden at tilføje nye elementer, som kunne ændre Kommissionens konklusioner, der blev fremlagt for virksomheden.

               4.1.3.   Eksportpris

                     (36)

                     Eksportsalget af den undersøgte vare til Unionen omfattede forskellige enheder inden for Interpipe Group; dvs. anlæggene, en koordineringsvirksomhed i Ukraine (»Interpipe Ukraine« eller »IPU«), en forretningsmæssigt forbundet importør i Tyskland (»Interpipe Central Trade GmbH« eller »IPCT«) og en tilknyttet forhandler i Schweiz (»Interpipe Europe SA« eller »IPE«).

                     (37)

                     Eksportprisen blev fastsat i overensstemmelse med grundforordningens artikel 2, stk. 8, undtagen for transaktioner gennem den forbundne virksomhed, der fungerede som importør, IPCT. I dette tilfælde blev eksportprisen fastsat på grundlag af den importerede vares pris ved første videresalg til uafhængige kunder i Unionen, jf. grundforordningens artikel 2, stk. 9. Der blev således foretaget justeringer af prisen for alle omkostninger, der påløb mellem import og videresalg, samt for en rimelig fortjeneste. Disse justeringer blev beregnet på grundlag af IPE's salgs- og administrationsomkostninger og andre generalomkostninger samt en antaget fortjeneste, som en ikke forretningsmæssigt forbundet importør opnåede (2,5 % af omsætningen).

               4.1.4.   Sammenligning

                     (38)

                     Den normale værdi og eksportprisen for de to eksporterende producenter blev sammenlignet ab fabrik. For at sikre en retfærdig sammenligning af den normale værdi og eksportprisen blev der i henhold til grundforordningens artikel 2, stk. 10, behørigt justeret for forskelle, som påvirkede priserne og prissammenligneligheden. På det grundlag blev der foretaget justeringer for omkostninger til transport, forsikring, håndtering og lastning samt dermed forbundne omkostninger, importafgifter, told, provisioner og kreditomkostninger.

                     (39)

                     I den nuværende undersøgelsesperiode eksporterede Interpipe den undersøgte vare til Unionen gennem to forskellige salgskanaler, dvs. gennem samme tilknyttede forhandler i Schweiz som i den seneste interimsundersøgelse (IPE) og gennem en forretningsmæssigt forbundet importør, der er beliggende i Unionen (IPCT), og som blev etableret i 2014. Den sidstnævnte distributionskanal fandtes ikke i den seneste interimsundersøgelse. På grund af den fortrolige karakter af de forretningsoplysninger, der findes i Kommissionens analyse, forelagde Kommissionen Interpipe Group supplerende oplysninger på vedtagelsesdatoen for denne forordning med en detaljeret begrundelse.

                     (40)

                     Kommissionen fandt derfor, at en justering i henhold til grundforordningens artikel 2, stk. 10, litra i), var berettiget. Denne justering blev beregnet ved at fratrække den tilknyttede forhandlers salgs- og administrationsomkostninger og generalomkostninger, som ikke blev indberettet som kvoter, og en nominel fortjeneste som opnået af en ikke forretningsmæssigt forbundet forhandler (2,5 % af omsætningen) fra salgsprisen til den første ikke forretningsmæssigt forbundne kunde.

                     (41)

                     Efter den endelige fremlæggelse af oplysninger anfægtede Interpipe Group Kommissionens konklusion om ikke at behandle IPE som en del af én økonomisk enhed sammen med de andre enheder NIKO, NTRP og IPU. Efter en gennemgang af sagens elementer besluttede Kommissionen at afvise denne påstand. Som nævnt i betragtning 34 fik virksomheden forelagt supplerende oplysninger, der beskrev indvirkningen på dumpingmargenen, og blev opfordret til at fremsætte bemærkninger. I sit svar fastholdt Interpipe de påstande, som Kommissionen havde afvist. Der blev ikke modtaget yderligere bemærkninger i denne henseende.

                     (42)

                     På grund af den fortrolige karakter af de forretningsoplysninger, der findes i Interpipe Group's påstand, og Kommissionens analyse af disse argumenter forelagde Kommissionen Interpipe Group supplerende oplysninger på vedtagelsesdatoen for denne forordning med en detaljeret begrundelse.

               4.1.5.   Dumpingmargen

                     (43)

                     I overensstemmelse med grundforordningens artikel 2, stk. 11 og stk. 12, blev det vejede gennemsnit af den normale værdi sammenlignet med det vejede gennemsnit af eksportprisen for hver enkelt varetype ab fabrik for hver af de to eksporterende producenter. Der blev efterfølgende fastsat en fælles dumpingmargen for Interpipe ved at beregne en enkelt vejet gennemsnitlig dumpingsats for begge eksporterende producenter inden for Interpipe.

                     (44)

                     På dette grundlag udgør dumpingmargenen udtrykt i procent af cif-prisen, Unionens grænse, ufortoldet, 8,1 %.

                     (45)

                     Efter fremlæggelsen af supplerende oplysninger fremførte ESTA, at nedsættelsen af Interpipes dumpingmargen ville skabe yderligere skade for EU-erhvervsgrenen for sømløse rør af stål. Kommissionen bemærker, at antidumpingtolden i henhold til grundforordningens artikel 9, stk. 4, ikke kan overstige dumpingmargenen, som i dette tilfælde blev fastsat til 8,1 %.

                     (46)

                     Det udvalg, der er nedsat i henhold til grundforordningens artikel 15, stk. 1, har ikke afgivet udtalelse —

               VEDTAGET DENNE FORORDNING:

            Artikel 1
            Oplysningerne vedrørende LLC Interpipe Niko Tube og OJSC Interpipe Nizhnedneprovsky Tube Rolling Plant (Interpipe NTRP) i tabellen i artikel 1, stk. 2, i gennemførelsesforordning (EU) nr. 585/2012 affattes således:

                           »LLC Interpipe Niko Tube og OJSC Interpipe Nizhnedneprovsky
                           Tube Rolling Plant (Interpipe NTRP)

                           8,1 %

                           A743«

            Artikel 2
            Denne forordning træder i kraft dagen efter offentliggørelsen i Den Europæiske Unions Tidende.

            Denne forordning er bindende i alle enkeltheder og gælder umiddelbart i hver medlemsstat.
            Udfærdiget i Bruxelles, den 1. august 2019.

                  På Kommissionens vegne

               Jean-Claude JUNCKER

                  Formand

            (1)  EUT L 176 af 30.6.2016, s. 21.

            (2)  Rådets forordning (EF) nr. 954/2006 af 27. juni 2006 om indførelse af en endelig antidumpingtold på importen af visse sømløse rør af jern eller stål med oprindelse i Kroatien, Rumænien, Rusland og Ukraine, om ophævelse af forordning (EF) nr. 2320/97 og (EF) nr. 348/2000, om afslutning af interims- og udløbsundersøgelserne af antidumpingtolden på importen af visse sømløse rør af jern eller ulegeret stål med oprindelse i bl.a. Rusland og Rumænien samt om afslutning af interimsundersøgelserne af antidumpingtolden på importen af visse sømløse rør af jern eller ulegeret stål med oprindelse i bl.a. Rusland og Rumænien og i Kroatien og Ukraine (EUT L 175 af 29.6.2006, s. 4).

            (3)  Dom af 10. marts 2009 i sag T-249/06, Interpipe Niko Tube og Interpipe NTRP mod Rådet, EU:T:2009:62.

            (4)  Dom af 16. februar 2012 i de forenede sager C-191/09 P og C-200/09 P, Rådet og Kommissionen mod Interpipe Niko Tube og Interpipe NTRP, EU:C:2012:78.

            (5)  Rådets gennemførelsesforordning (EU) nr. 540/2012 af 21. juni 2012 om ændring af forordning (EF) nr. 954/2006 om indførelse af en endelig antidumpingtold på importen af visse sømløse rør af jern eller stål med oprindelse i Kroatien, Rumænien, Rusland og Ukraine (EUT L 165 af 26.6.2012, s. 1).

            (6)  Rådets gennemførelsesforordning (EU) nr. 585/2012 af 26. juni 2012 om indførelse af en endelig antidumpingtold på importen af visse sømløse rør af jern eller stål med oprindelse i Rusland og Ukraine efter en udløbsundersøgelse i henhold til artikel 11, stk. 2, i forordning (EF) nr. 1225/2009, og om afslutning af udløbsundersøgelsesproceduren vedrørende importen af visse sømløse rør af jern eller stål med oprindelse i Kroatien (EUT L 174 af 4.7.2012, s. 5).

            (7)  Rådets gennemførelsesforordning (EU) nr. 795/2012 af 28. august 2012 om ændring af gennemførelsesforordning (EU) nr. 585/2012 om indførelse af en endelig antidumpingtold på importen af visse sømløse rør af jern eller stål med oprindelse i Rusland og Ukraine efter en delvis interimsundersøgelse i henhold til artikel 11, stk. 3, i forordning (EF) nr. 1225/2009 (EUT L 238 af 4.9.2012, s. 1).

            (8)  Kommissionens gennemførelsesforordning (EU) 2018/1469 af 1. oktober 2018 om indførelse af en endelig antidumpingtold på importen af visse sømløse rør af jern eller stål med oprindelse i Rusland og Ukraine efter en udløbsundersøgelse i henhold til artikel 11, stk. 2, i Europa-Parlamentets og Rådets forordning (EU) 2016/1036 (EUT L 246 af 2.10.2018, s. 20).

            (9)  Rådets gennemførelsesforordning (EU) nr. 1269/2012 af 21. december 2012 om ændring af gennemførelsesforordning (EU) nr. 585/2012 om indførelse af en endelig antidumpingtold på importen af visse sømløse rør af jern eller stål med oprindelse i bl.a. Rusland efter en delvis interimsundersøgelse i henhold til artikel 11, stk. 3, i forordning (EF) nr. 1225/2009 (EUT L 357 af 28.12.2012, s. 1).

            (10)  EUT C 159 af 7.5.2018, s. 18.

            (11)  Kulstofværdien fastlægges i henhold til Technical Report, 1967, IIW dokumentnr. IX-555-67, udgivet af International Institute of Welding (IIW).

            (12)  Det nøjagtige tal angives ikke, eftersom det er virksomhedsspecifikt.

            (13)  Det nøjagtige tal angives ikke, eftersom det er virksomhedsspecifikt.

            (14)  Denne ændrede metode kan føres tilbage til en rapport udsendt efter den oprindelige undersøgelse af et WTO-panel om sagen European Communities — Anti-dumping Measure on Farmed Salmon from Norway, som godkendtes af WTO's Tvistbilæggelsesinstans; heri anføres det, at den faktiske fortjenstmargen, der var blevet konstateret for transaktioner i normal handel med de relevante varetyper, for hvilke den normale værdi måtte beregnes, ikke kan tilsidesættes. Se WT/DS337/R af 16. november 2007 — vedtaget af Tvistbilæggelsesinstansen den 15. januar 2008, afsnit 7.289 til 7.319.


title: Kommissionens gennemførelsesforordning (EU) 2019/1321 af 23. juli 2019 om godkendelse af en ændring af varespecifikationen for en beskyttet oprindelsesbetegnelse eller en beskyttet geografisk betegnelse (»Contea di Sclafani« (BOB))

text:
                  6.8.2019

                  DA

                  Den Europæiske Unions Tidende

                  L 206/9

         KOMMISSIONENS GENNEMFØRELSESFORORDNING (EU) 2019/1321
         af 23. juli 2019
         om godkendelse af en ændring af varespecifikationen for en beskyttet oprindelsesbetegnelse eller en beskyttet geografisk betegnelse (»Contea di Sclafani« (BOB))
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Europa-Parlamentets og Rådets forordning (EU) nr. 1308/2013 af 17. december 2013 om en fælles markedsordning for landbrugsprodukter og om ophævelse af Rådets forordning (EØF) nr. 922/72, (EØF) nr. 234/79, (EF) nr. 1037/2001 og (EF) nr. 1234/2007 (1), særlig artikel 99, og
         ud fra følgende betragtninger:

                     (1)

                     Kommissionen har behandlet den ansøgning, der er indgivet af Italien efter artikel 105 i forordning (EU) nr. 1308/2013, om godkendelse af en ændring af varespecifikationen for den beskyttede oprindelsesbetegnelse »Contea di Sclafani«. Ændringen omfatter en navneændring fra »Contea di Sclafani« til »Contea di Sclafani«/»Valledolmo — Contea di Sclafani«.

                     (2)

                     Kommissionen har i overensstemmelse med artikel 97, stk. 3, i forordning (EU) nr. 1308/2013 (2) offentliggjort ansøgningen om godkendelse af ændringen af varespecifikationen i Den Europæiske Unions Tidende.

                     (3)

                     Kommissionen har ikke modtaget indsigelser i henhold til artikel 98 i forordning (EU) nr. 1308/2013.

                     (4)

                     Ændringen af varespecifikationen bør derfor godkendes, jf. artikel 99 i forordning (EU) nr. 1308/2013.

                     (5)

                     Foranstaltningerne i denne forordning er i overensstemmelse med udtalelse fra Komitéen for den Fælles Markedsordning for Landbrugsprodukter —

               VEDTAGET DENNE FORORDNING:

            Artikel 1
            Den ændring af varespecifikationen, der er offentliggjort i Den Europæiske Unions Tidende, og som vedrører betegnelsen »Contea di Sclafani« (BOB), godkendes.

            Artikel 2
            Denne forordning træder i kraft på tyvendedagen efter offentliggørelsen i Den Europæiske Unions Tidende.

            Denne forordning er bindende i alle enkeltheder og gælder umiddelbart i hver medlemsstat.
            Udfærdiget i Bruxelles, den 23. juli 2019.

                  På Kommissionens vegne

                  For formanden

               Phil HOGAN

                  Medlem af Kommissionen

            (1)  EUT L 347 af 20.12.2013, s. 671.

            (2)  EUT C 76 af 1.3.2019, s. 3.


title: Kommissionens gennemførelsesforordning (EU) 2019/1322 af 26. juli 2019 om beskyttelse i henhold til artikel 99 i Europa-Parlamentets og Rådets forordning (EU) nr. 1308/2013 af betegnelsen »El Vicario« (BOB)

text:
                  6.8.2019

                  DA

                  Den Europæiske Unions Tidende

                  L 206/11

         KOMMISSIONENS GENNEMFØRELSESFORORDNING (EU) 2019/1322
         af 26. juli 2019
         om beskyttelse i henhold til artikel 99 i Europa-Parlamentets og Rådets forordning (EU) nr. 1308/2013 af betegnelsen »El Vicario« (BOB)
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Europa-Parlamentets og Rådets forordning (EU) nr. 1308/2013 af 17. december 2013 om en fælles markedsordning for landbrugsprodukter og om ophævelse af Rådets forordning (EØF) nr. 922/72, (EØF) nr. 234/79, (EF) nr. 1037/2001 og (EF) nr. 1234/2007 (1), særlig artikel 99, og
         ud fra følgende betragtninger:

                     (1)

                     Kommissionen har i henhold til artikel 97, stk. 2 og 3, i forordning (EU) nr. 1308/2013 gennemgået Spaniens ansøgning om registrering af betegnelsen »El Vicario« og har offentliggjort den i Den Europæiske Unions Tidende (2).

                     (2)

                     Kommissionen har ikke modtaget indsigelser, jf. artikel 98 i forordning (EU) nr. 1308/2013.

                     (3)

                     Betegnelsen »El Vicario« bør beskyttes i henhold til artikel 99 i forordning (EU) nr. 1308/2013 og opføres i det register, der er omhandlet i samme forordnings artikel 104.

                     (4)

                     Foranstaltningerne i denne forordning er i overensstemmelse med udtalelse fra Komitéen for den Fælles Markedsordning for Landbrugsprodukter —

               VEDTAGET DENNE FORORDNING:

            Artikel 1
            Betegnelsen »El Vicario« (BOB) beskyttes.

            Artikel 2
            Denne forordning træder i kraft på tyvendedagen efter offentliggørelsen i Den Europæiske Unions Tidende.

            Denne forordning er bindende i alle enkeltheder og gælder umiddelbart i hver medlemsstat.
            Udfærdiget i Bruxelles, den 26. juli 2019.

                  På Kommissionens vegne

                  For formanden

               Phil HOGAN

                  Medlem af Kommissionen

            (1)  EUT L 347 af 20.12.2013, s. 671.

            (2)  EUT C 106 af 20.3.2019, s. 12.


title: Kommissionens gennemførelsesforordning (EU) 2019/1323 af 2. august 2019 om ekstraordinære markedsstøtteforanstaltninger for æg- og fjerkrækødssektoren i Italien

text:
                  6.8.2019

                  DA

                  Den Europæiske Unions Tidende

                  L 206/12

         KOMMISSIONENS GENNEMFØRELSESFORORDNING (EU) 2019/1323
         af 2. august 2019
         om ekstraordinære markedsstøtteforanstaltninger for æg- og fjerkrækødssektoren i Italien
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Europa-Parlamentets og Rådets forordning (EU) nr. 1308/2013 af 17. december 2013 om en fælles markedsordning for landbrugsprodukter og om ophævelse af Rådets forordning (EØF) nr. 922/72, (EØF) nr. 234/79, (EF) nr. 1037/2001 og (EF) nr. 1234/2007 (1), særlig artikel 220, stk. 1, litra a), og
         ud fra følgende betragtninger:

                     (1)

                     I perioden fra den 1. oktober 2017 til den 30. juni 2018 bekræftede og anmeldte de italienske myndigheder 45 udbrud af højpatogen aviær influenza af subtype H5. De berørte arter er ænder, kalkuner, perlehøns og høns af arten Gallus domesticus.

                     (2)

                     De italienske myndigheder traf omgående og på effektiv vis alle de nødvendige dyresundheds- og veterinærforanstaltninger, som er foreskrevet i Rådets direktiv 2005/94/EF (2).

                     (3)

                     De italienske myndigheder traf navnlig kontrol-, overvågnings- og forebyggelsesforanstaltninger og oprettede beskyttelses- og overvågningszoner (»de regulerede områder«) som krævet i Kommissionens gennemførelsesafgørelse (EU) 2017/1845 (3), (EU) 2017/1930 (4), (EU) 2017/1969 (5), (EU) 2017/2000 (6), (EU) 2017/2175 (7), (EU) 2017/2289 (8), (EU) 2017/2412 (9), (EU) 2018/342 (10), (EU) 2018/418 (11) og (EU) 2018/510 (12).

                     (4)

                     De italienske myndigheder har meddelt Kommissionen, at de fornødne dyresundheds- og veterinærforanstaltninger, som blev sat i værk for at hindre spredningen af sygdommen og bekæmpe den, har haft konsekvenser for et meget stort antal erhvervsdrivende, og at de berørte erhvervsdrivende har lidt indkomsttab, som ikke berettiger til støtte fra Unionen i henhold til Europa-Parlamentets og Rådets forordning (EU) nr. 652/2014 (13).

                     (5)

                     Den 28. januar 2019 modtog Kommissionen en formel anmodning fra Italien om medfinansiering af visse ekstraordinære foranstaltninger i henhold til artikel 220, stk. 3, i forordning (EU) nr. 1308/2013 i forbindelse med de udbrud, som blev bekræftet i perioden fra den 1. oktober 2017 til den 30. juni 2018. De italienske myndigheder præciserede og dokumenterede deres anmodning den 19. februar 2019, den 28. februar 2019, den 1. april 2019, den 30. maj 2019 og den 12. juni 2019.

                     (6)

                     Som følge af de dyresundheds- og veterinærforanstaltninger, der er omhandlet i betragtning 3, blev perioderne med udtagning af drift forlænget, det blev forbudt at indsætte fugle på bedrifter, og der blev indført restriktioner for flytning af fugle gældende for alle typer fjerkræbedrifter i de regulerede områder, der blev etableret som følge af udbruddene af højpatogen aviær influenza af subtype H5. Foranstaltningerne gjaldt for følgende arter: ænder, kalkuner, perlehøns og høns af arten Gallus domesticus. Dette førte til et tab i produktionen af rugeæg, konsumæg, levende dyr og fjerkrækød på de pågældende bedrifter. Der bør derfor ydes kompensation for tab som følge af æg, der er destrueret og forarbejdet, dyr, der ikke er produceret, en længere opdrætsperiode eller nedslagning.

                     (7)

                     I henhold til artikel 220, stk. 5, i forordning (EU) nr. 1308/2013 medfinansierer Unionen 50 % af de udgifter, som Italien har afholdt til de ekstraordinære markedsstøtteforanstaltninger. Kommissionen bør efter en nøje gennemgang af Italiens anmodning i forbindelse med de udbrud, som blev bekræftet i perioden fra den 1. oktober 2017 til den 30. juni 2018, fastsætte de mængder, som der højst kan ydes støtte for i forbindelse med hver enkelt ekstraordinær markedsstøtteforanstaltning.

                     (8)

                     For at undgå enhver risiko for overkompensation bør det faste beløb for Unionens andel af finansieringen beregnes på grundlag af tekniske og økonomiske undersøgelser eller regnskabsdokumenter og fastsættes på et passende niveau for hvert dyr og hvert produkt i henhold til deres kategori.

                     (9)

                     For at undgå enhver risiko for dobbeltfinansiering må der ikke være blevet ydet kompensation for tab i form af statsstøtte eller forsikringsudbetalinger, og Unionens medfinansiering i henhold til denne forordning bør begrænses til støtteberettigede dyr og produkter, for hvilke der ikke er modtaget økonomisk støtte fra Unionen i henhold til forordning (EU) nr. 652/2014.

                     (10)

                     Omfanget og varigheden af de ekstraordinære markedsstøtteforanstaltninger, der fastsættes i denne forordning, bør begrænses til, hvad der er strengt nødvendigt for at støtte markedet. Navnlig bør de ekstraordinære markedsstøtteforanstaltninger kun gælde for produktionen af æg og fjerkræ på bedrifter beliggende i de regulerede områder og i anvendelsesperioden for de dyresundheds- og veterinærforanstaltninger, der er fastsat i EU-lovgivningen og Italiens lovgivning, og som er relevant for de 45 udbrud af højpatogen aviær influenza, der er bekræftet i perioden fra den 1. oktober 2017 til den 30. juni 2018, og i de respektive regulerede områder.

                     (11)

                     For at sikre fleksibilitet i tilfælde af, at det antal æg eller dyr, som der kan ydes støtte for, afviger fra det maksimale antal, der er fastsat i denne forordning, og som er baseret på skøn, kan kompensationen justeres inden for visse grænser, så længe det maksimale beløb for udgifter, som Unionen kan medfinansiere, overholdes.

                     (12)

                     For at sikre en forsvarlig budgetmæssig forvaltning af disse ekstraordinære markedsstøtteforanstaltninger bør det kun være de betalinger, som Italien har udbetalt til støttemodtagerne indtil senest den 30. september 2020, der kan komme i betragtning til EU-medfinansiering. Artikel 5, stk. 2, i Kommissionens delegerede forordning (EU) nr. 907/2014 (14) bør ikke finde anvendelse.

                     (13)

                     For at sikre, at betalingerne er støtteberettigede og korrekte, bør de italienske myndigheder foretage forudgående kontrol.

                     (14)

                     For at Unionen kan foretage finansiel kontrol, skal Italien give Kommissionen meddelelse om den regnskabsmæssige afslutning af betalingerne.

                     (15)

                     For at sikre, at Italien straks gennemfører forordningens foranstaltninger, bør denne forordning træde i kraft dagen efter offentliggørelsen i Den Europæiske Unions Tidende.

                     (16)

                     Foranstaltningerne i denne forordning er i overensstemmelse med udtalelse fra Komitéen for den Fælles Markedsordning for Landbrugsprodukter —

               VEDTAGET DENNE FORORDNING:

            Artikel 1
            Unionen medfinansierer 50 % af de udgifter, som Italien har afholdt til støtte for markedet for rugeæg, konsumæg og fjerkrækød, som blev alvorligt ramt af de 45 udbrud af højpatogen aviær influenza af subtype H5, som Italien konstaterede og anmeldte i perioden fra den 1. oktober 2017 til den 30. juni 2018.

            Artikel 2
            De udgifter, som Italien har afholdt, kan kun komme i betragtning til EU-medfinansiering:

                        a)

                        hvis de vedrører perioden for anvendelse af de dyresundheds- og veterinærforanstaltninger, der er omhandlet i de EU-retsakter og italienske retsakter, der er anført i bilaget, og vedrører den periode, som er fastsat i artikel 1, og

                        b)

                        hvis de vedrører de fjerkræbedrifter, der er omfattet af nævnte dyresundheds- og veterinærforanstaltninger og ligger i de områder, som der er henvist til i de EU-retsakter og italienske retsakter, der er anført i bilaget (»de regulerede områder«), og

                        c)

                        hvis de er udbetalt af Italien til støttemodtagerne senest den 30. september 2020. Artikel 5, stk. 2, i delegeret forordning (EU) nr. 907/2014 finder ikke anvendelse; og

                        d)

                        hvis der for det dyr eller det produkt i den periode, der er omhandlet i litra a), ikke er modtaget nogen form for kompensation i form af statsstøtte eller forsikringsudbetalinger, og der ikke allerede er modtaget EU-støtte i henhold til forordning (EU) nr. 652/2014.

            Artikel 3

               1.   Unionens medfinansiering kan højst beløbe sig til 32 147 498 EUR som følger:

                           a)

                           for tab af produktion af fjerkræ på bedrifter beliggende i de regulerede områder, anvendes følgende faste satser:

                                       i)

                                       0,1050 EUR pr. rugeæg henhørende under KN-kode 0407 11 00, som destrueres, for maksimalt 406 355 æg

                                       ii)

                                       0,07 EUR pr. rugeæg henhørende under KN-kode 0407 11 00, som forarbejdes til ægprodukter, for maksimalt 18 211 121 æg

                                       iii)

                                       0,0167 EUR pr. æg henhørende under KN-kode 0407 11 00, som forarbejdes til ægprodukter, for maksimalt 28 730 220 æg

                                       iv)

                                       0,064 EUR pr. uge pr. slagtekylling henhørende under KN-kode 0105 94 00 for maksimalt 50 390 617 dyr

                                       v)

                                       0,13 EUR pr. uge pr. æglæggende burhøne henhørende under KN-kode 0105 94 00 for maksimalt 391 246 dyr

                                       vi)

                                       0,17 EUR pr. uge pr. æglæggende skrabehøne henhørende under KN-kode 0105 94 00 for maksimalt 1 933 867 dyr

                                       vii)

                                       0,045 EUR pr. uge pr. burhønnike henhørende under KN-kode 0105 94 00 for maksimalt 185 900 dyr

                                       viii)

                                       0,055 EUR pr. uge pr. skrabehønnike henhørende under KN-kode 0105 94 00 for maksimalt 265 136 dyr

                                       ix)

                                       0,194 EUR pr. uge pr. slagteand henhørende under KN-kode 0105 99 10 for maksimalt 140 000 dyr

                                       x)

                                       0,13 EUR pr. uge pr. slagtekalkun (høner) henhørende under KN-kode 0105 99 30 for maksimalt 3 263 749 dyr

                                       xi)

                                       0,215 EUR pr. uge pr. slagtekalkun (haner) henhørende under KN-kode 0105 99 30 for maksimalt 6 140 730 dyr

                                       xii)

                                       0,1475 EUR pr. uge pr. perlehøne henhørende under KN-kode 0105 99 50 for maksimalt 392 869 dyr

                           b)

                           for tab som følge af tilpasningen af opdrætsperioden, der skyldes overførselsforbud i de regulerede områder, anvendes følgende faste satser pr. dyr:

                                       i)

                                       0,115 EUR pr. uge pr. standardhønnike henhørende under KN-kode 0105 94 00 for maksimalt 323 784 dyr

                                       ii)

                                       0,12 EUR pr. uge pr. standardslagtekylling henhørende under KN-kode 0105 94 00 for maksimalt 5 600 dyr

                                       iii)

                                       3,06 EUR pr. kæmpekapun henhørende under KN-kode 0105 94 00 for maksimalt 2 000 dyr

                                       iv)

                                       1,0534 EUR pr. kalkun henhørende under KN-kode 0105 99 30 for maksimalt 11 021 dyr

                                       v)

                                       0,5627 EUR pr. uge pr. kæmpekalkun (ung) henhørende under KN-kode 0105 99 30 for maksimalt 12 662 dyr

                           c)

                           for nedslagning af fjerkræ på bedrifter beliggende i de regulerede områder anvendes følgende faste satser pr. dyr:

                                       i)

                                       0,19 EUR pr. kylling henhørende under KN-kode 0105 11 19 for maksimalt 40 908 dyr

                                       ii)

                                       0,2015 EUR pr. landkylling henhørende under KN-kode 0105 11 19 for maksimalt 1 455 308 dyr

                                       iii)

                                       0,565 EUR pr. kalkun (høner) henhørende under KN-kode 0105 12 00 for maksimalt 847 257 dyr

                                       iv)

                                       1,03 EUR pr. kalkun (haner) henhørende under KN-kode 0105 12 00 for maksimalt 586 923 dyr

                           d)

                           for tab af produktion af avlshøns på bedrifter beliggende i de regulerede områder, anvendes følgende faste satser pr. dyr:

                                       i)

                                       0,135 EUR pr. uge pr. slagtekylling henhørende under KN-kode 0105 94 00 for maksimalt 1 621 820 dyr

                                       ii)

                                       1,185 EUR pr. uge pr. kalkun henhørende under KN-kode 0105 99 30 for maksimalt 128 689 dyr.

               2.   Hvis det antal æg eller dyr, der berettiger til kompensation, overstiger det maksimale antal æg eller dyr pr. kategori som fastsat i stk. 1, kan de udgifter, som Unionen kan medfinansiere, justeres for hver kategori og overstige de beløb, som fremkommer ved anvendelsen af det maksimale antal pr. kategori, forudsat at justeringerne samlet set udgør mindre end 10 % af det maksimale udgiftsniveau, som Unionen kan medfinansiere, jf. stk. 1.

            Artikel 4
            Italien foretager administrativ og fysisk kontrol i henhold til artikel 58 og 59 i Europa-Parlamentets og Rådets forordning (EU) nr. 1306/2013 (15).
            Italien skal navnlig:

                        a)

                        kontrollere, at støtteansøgeren er støtteberettiget

                        b)

                        for hver enkelt ansøger: kontrollere, hvorvidt produktionstabet giver ret til støtte, hvor stor en del af produktionen der faktisk er gået tabt, og hvilken værdi tabet repræsenterer

                        c)

                        kontrollere, at ingen støtteberettigede ansøgere har modtaget støtte fra andre kilder til kompensation for de tab, der er omhandlet i denne forordnings artikel 2.

                  Der kan udbetales støtte til støtteberettigede ansøgere, for hvilke de administrative kontroller er afsluttet, uden at vente på, at alle kontroller er gennemført, navnlig hvis der er tale om ansøgere, der er udvalgt til kontrol på stedet.
            I tilfælde, hvor en ansøgers støtteberettigelse ikke kunne bekræftes, tilbagesøges den udbetalte støtte, og der pålægges sanktioner.

            Artikel 5
            Italien giver Kommissionen meddelelse om den regnskabsmæssige afslutning af betalingerne.

            Artikel 6
            Denne forordning træder i kraft dagen efter offentliggørelsen i Den Europæiske Unions Tidende.

            Denne forordning er bindende i alle enkeltheder og gælder umiddelbart i hver medlemsstat.
            Udfærdiget i Bruxelles, den 2. august 2019.

                  På Kommissionens vegne

               Jean-Claude JUNCKER

                  Formand

            (1)  EUT L 347 af 20.12.2013, s. 671.

            (2)  Rådets direktiv 2005/94/EF af 20. december 2005 om fællesskabsforanstaltninger til bekæmpelse af aviær influenza og om ophævelse af direktiv 92/40/EØF (EUT L 10 af 14.1.2006, s. 16).

            (3)  Kommissionens gennemførelsesafgørelse (EU) 2017/1845 af 11. oktober 2017 om ændring af bilaget til gennemførelsesafgørelse (EU) 2017/247 om beskyttelsesforanstaltninger over for udbrud af højpatogen aviær influenza i visse medlemsstater (EUT L 262 af 12.10.2017, s. 7).

            (4)  Kommissionens gennemførelsesafgørelse (EU) 2017/1930 af 20. oktober 2017 om ændring af bilaget til gennemførelsesafgørelse (EU) 2017/247 om beskyttelsesforanstaltninger over for udbrud af højpatogen aviær influenza i visse medlemsstater (EUT L 272 af 21.10.2017, s. 18).

            (5)  Kommissionens gennemførelsesafgørelse (EU) 2017/1969 af 27. oktober 2017 om ændring af bilaget til gennemførelsesafgørelse (EU) 2017/247 om beskyttelsesforanstaltninger over for udbrud af højpatogen aviær influenza i visse medlemsstater (EUT L 279 af 28.10.2017, s. 56).

            (6)  Kommissionens gennemførelsesafgørelse (EU) 2017/2000 af 6. november 2017 om ændring af bilaget til gennemførelsesafgørelse (EU) 2017/247 om beskyttelsesforanstaltninger over for udbrud af højpatogen aviær influenza i visse medlemsstater (EUT L 289 af 8.11.2017, s. 9).

            (7)  Kommissionens gennemførelsesafgørelse (EU) 2017/2175 af 21. november 2017 om ændring af bilaget til gennemførelsesafgørelse (EU) 2017/247 om beskyttelsesforanstaltninger over for udbrud af højpatogen aviær influenza i visse medlemsstater (EUT L 306 af 22.11.2017, s. 31).

            (8)  Kommissionens gennemførelsesafgørelse (EU) 2017/2289 af 11. december 2017 om ændring af bilaget til gennemførelsesafgørelse (EU) 2017/247 om beskyttelsesforanstaltninger over for udbrud af højpatogen aviær influenza i visse medlemsstater (EUT L 328 af 12.12.2017, s. 126).

            (9)  Kommissionens gennemførelsesafgørelse (EU) 2017/2412 af 20. december 2017 om ændring af bilaget til gennemførelsesafgørelse (EU) 2017/247 om beskyttelsesforanstaltninger over for udbrud af højpatogen aviær influenza i visse medlemsstater (EUT L 342 af 21.12.2017, s. 29).

            (10)  Kommissionens gennemførelsesafgørelse (EU) 2018/342 af 7. marts 2018 om ændring af bilaget til gennemførelsesafgørelse (EU) 2017/247 om beskyttelsesforanstaltninger over for udbrud af højpatogen aviær influenza i visse medlemsstater (EUT L 65 af 8.3.2018, s. 43).

            (11)  Kommissionens gennemførelsesafgørelse (EU) 2018/418 af 16. marts 2018 om ændring af bilaget til gennemførelsesafgørelse (EU) 2017/247 om beskyttelsesforanstaltninger over for udbrud af højpatogen aviær influenza i visse medlemsstater (EUT L 75 af 19.3.2018, s. 27).

            (12)  Kommissionens gennemførelsesafgørelse (EU) 2018/510 af 26. marts 2018 om ændring af bilaget til gennemførelsesafgørelse (EU) 2017/247 om beskyttelsesforanstaltninger over for udbrud af højpatogen aviær influenza i visse medlemsstater (EUT L 83 af 27.3.2018, s. 16).

            (13)  Europa-Parlamentets og Rådets forordning (EU) nr. 652/2014 af 15. maj 2014 om bestemmelser vedrørende forvaltning af udgifter i tilknytning til fødevarekæden, dyresundhed og dyrevelfærd samt til plantesundhed og planteformeringsmateriale, om ændring af Rådets direktiv 98/56/EF, 2000/29/EF og 2008/90/EF, Europa-Parlamentets og Rådets forordning (EF) nr. 178/2002, (EF) nr. 882/2004 og (EF) nr. 396/2005 og Europa-Parlamentets og Rådets direktiv 2009/128/EF og Europa-Parlamentets og Rådets forordning (EF) nr. 1107/2009 og om ophævelse af Rådets afgørelse 66/399/EØF, afgørelse 76/894/EØF og beslutning 2009/470/EF (EUT L 189 af 27.6.2014, s. 1).

            (14)  Kommissionens delegerede forordning (EU) nr. 907/2014 af 11. marts 2014 om supplerende regler til Europa-Parlamentets og Rådets forordning (EU) nr. 1306/2013 for så vidt angår betalingsorganer og andre organer, finansiel forvaltning, regnskabsafslutning, sikkerhedsstillelse og brug af euroen (EUT L 255 af 28.8.2014, s. 18).

            (15)  Europa-Parlamentets og Rådets forordning (EU) nr. 1306/2013 af 17. december 2013 om finansiering, forvaltning og overvågning af den fælles landbrugspolitik og om ophævelse af Rådets forordning (EØF) nr. 352/78, (EF) nr. 165/94, (EF) nr. 2799/98, (EF) nr. 814/2000, (EF) nr. 1290/2005 og (EF) nr. 485/2008 (EUT L 347 af 20.12.2013, s. 549).

            BILAG

               Regulerede områder og perioder som omhandlet i artikel 2

            Områder i Italien og perioder fastsat i overensstemmelse med direktiv 2005/94/EF og defineret i:

                        —

                        Kommissionens gennemførelsesafgørelse (EU) 2017/1845 af 11. oktober 2017 om ændring af bilaget til gennemførelsesafgørelse (EU) 2017/247 om beskyttelsesforanstaltninger over for udbrud af højpatogen aviær influenza i visse medlemsstater (EUT L 262 af 12.10.2017, s. 7).

                        —

                        Kommissionens gennemførelsesafgørelse (EU) 2017/1930 af 20. oktober 2017 om ændring af bilaget til gennemførelsesafgørelse (EU) 2017/247 om beskyttelsesforanstaltninger over for udbrud af højpatogen aviær influenza i visse medlemsstater (EUT L 272 af 21.10.2017, s. 18).

                        —

                        Kommissionens gennemførelsesafgørelse (EU) 2017/1969 af 27. oktober 2017 om ændring af bilaget til gennemførelsesafgørelse (EU) 2017/247 om beskyttelsesforanstaltninger over for udbrud af højpatogen aviær influenza i visse medlemsstater (EUT L 279 af 28.10.2017, s. 56).

                        —

                        Kommissionens gennemførelsesafgørelse (EU) 2017/2000 af 6. november 2017 om ændring af bilaget til gennemførelsesafgørelse (EU) 2017/247 om beskyttelsesforanstaltninger over for udbrud af højpatogen aviær influenza i visse medlemsstater (EUT L 289 af 8.11.2017, s. 9).

                        —

                        Kommissionens gennemførelsesafgørelse (EU) 2017/2175 af 21. november 2017 om ændring af bilaget til gennemførelsesafgørelse (EU) 2017/247 om beskyttelsesforanstaltninger over for udbrud af højpatogen aviær influenza i visse medlemsstater (EUT L 306 af 22.11.2017, s. 31).

                        —

                        Kommissionens gennemførelsesafgørelse (EU) 2017/2289 af 11. december 2017 om ændring af bilaget til gennemførelsesafgørelse (EU) 2017/247 om beskyttelsesforanstaltninger over for udbrud af højpatogen aviær influenza i visse medlemsstater (EUT L 328 af 12.12.2017, s. 126).

                        —

                        Kommissionens gennemførelsesafgørelse (EU) 2017/2412 af 20. december 2017 om ændring af bilaget til gennemførelsesafgørelse (EU) 2017/247 om beskyttelsesforanstaltninger over for udbrud af højpatogen aviær influenza i visse medlemsstater (EUT L 342 af 21.12.2017, s. 29).

                        —

                        Kommissionens gennemførelsesafgørelse (EU) 2018/342 af 7. marts 2018 om ændring af bilaget til gennemførelsesafgørelse (EU) 2017/247 om beskyttelsesforanstaltninger over for udbrud af højpatogen aviær influenza i visse medlemsstater (EUT L 65 af 8.3.2018, s. 43).

                        —

                        Kommissionens gennemførelsesafgørelse (EU) 2018/418 af 16. marts 2018 om ændring af bilaget til gennemførelsesafgørelse (EU) 2017/247 om beskyttelsesforanstaltninger over for udbrud af højpatogen aviær influenza i visse medlemsstater (EUT L 75 af 19.3.2018, s. 27).

                        —

                        Kommissionens gennemførelsesafgørelse (EU) 2018/510 af 26. marts 2018 om ændring af bilaget til gennemførelsesafgørelse (EU) 2017/247 om beskyttelsesforanstaltninger over for udbrud af højpatogen aviær influenza i visse medlemsstater (EUT L 83 af 27.3.2018, s. 16).

                        —

                        Sundhedsministeriets afgørelse om erklæring af udbrud af højpatogen aviær influenza konstateret i perioden fra den 1. oktober 2017 til den 30. juni 2018.


title: Kommissionens gennemførelsesforordning (EU) 2019/1324 af 5. august 2019 om godkendelse af et præparat af endo-1,4-beta-xylanase produceret af Bacillus subtilis LMG S-27588 som tilsætningsstof til foder til slagtekyllinger eller hønniker, slagtekalkuner, kalkuner opdrættet til avl, mindre udbredte fjerkræarter bestemt til slagtning eller opdrættet til æglægning eller avl, fravænnede smågrise, slagtesvin og mindre udbredte svinearter (indehaver af godkendelsen er Puratos) (EØS-relevant tekst.)

text:
                  6.8.2019

                  DA

                  Den Europæiske Unions Tidende

                  L 206/18

         KOMMISSIONENS GENNEMFØRELSESFORORDNING (EU) 2019/1324
         af 5. august 2019
         om godkendelse af et præparat af endo-1,4-beta-xylanase produceret af Bacillus subtilis LMG S-27588 som tilsætningsstof til foder til slagtekyllinger eller hønniker, slagtekalkuner, kalkuner opdrættet til avl, mindre udbredte fjerkræarter bestemt til slagtning eller opdrættet til æglægning eller avl, fravænnede smågrise, slagtesvin og mindre udbredte svinearter (indehaver af godkendelsen er Puratos)
         (EØS-relevant tekst)
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Europa-Parlamentets og Rådets forordning (EF) nr. 1831/2003 af 22. september 2003 om fodertilsætningsstoffer (1), særlig artikel 9, stk. 2, og
         ud fra følgende betragtninger:

                     (1)

                     Forordning (EF) nr. 1831/2003 indeholder bestemmelser om godkendelse af fodertilsætningsstoffer og om grundlaget og procedurerne for meddelelse af sådan godkendelse.

                     (2)

                     Der er i overensstemmelse med artikel 7 i forordning (EF) nr. 1831/2003 indgivet ansøgninger om godkendelse af et præparat af endo-1,4-beta-xylanase produceret af Bacillus subtilis (LMG S-27588). Ansøgningerne var vedlagt de oplysninger og dokumenter, der kræves i henhold til samme forordnings artikel 7, stk. 3.

                     (3)

                     Ansøgningerne vedrører godkendelse i tilsætningsstofkategorien »zootekniske tilsætningsstoffer« af et præparat af endo-1,4-beta-xylanase produceret af Bacillus subtilis LMG S-27588 som tilsætningsstof til foder til slagtekyllinger eller hønniker, slagtekalkuner, kalkuner opdrættet til avl, mindre udbredte fjerkræarter bestemt til slagtning eller opdrættet til æglægning eller avl, fravænnede smågrise, slagtesvin og mindre udbredte svinearter.

                     (4)

                     Den Europæiske Fødevaresikkerhedsautoritet (i det følgende benævnt »autoriteten«) konkluderede i sine udtalelser af 6. juli 2017 (2) og 23. januar 2019 (3), at præparatet af endo-1,4-beta-xylanase produceret af Bacillus subtilis LMG S-27588 under de foreslåede betingelser for anvendelse ikke har skadelige virkninger på dyrs sundhed, forbrugernes sikkerhed eller miljøet. Det blev også konkluderet, at tilsætningsstoffet betragtes som potentielt sensibiliserende for luftvejene, og at det ikke er muligt at drage konklusioner om, hvorvidt tilsætningsstoffet kan have potentiale for hudsensibilisering. Kommissionen mener derfor, at der bør træffes passende beskyttelsesforanstaltninger for at forhindre negative virkninger for menneskers sundhed, navnlig hvad angår brugerne af tilsætningsstoffet. Autoriteten konkluderede også, at tilsætningsstoffet udviste forbedringer af de zootekniske egenskaber hos slagtekyllinger, slagtekalkuner, kalkuner opdrættet til avl, fravænnede smågrise og slagtesvin. Autoriteten vurderede, at disse konklusioner kan udvides til også at omfatte hønniker, mindre udbredte fjerkræarter og mindre udbredte svinearter (fravænnede og bestemt til slagtning). Autoriteten vurderer ikke, at der er behov for særlige krav om overvågning efter markedsføringen. Den har også gennemgået den rapport om metoder til analyse af fodertilsætningsstoffet, der blev forelagt af det ved forordning (EF) nr. 1831/2003 oprettede referencelaboratorium.

                     (5)

                     Vurderingen af præparatet af endo-1,4-beta-xylanase produceret af Bacillus subtilis LMG-S 27588 viser, at betingelserne for godkendelse, jf. artikel 5 i forordning (EF) nr. 1831/2003, er opfyldt. Anvendelsen af dette præparat bør derfor godkendes som angivet i bilaget til nærværende forordning.

                     (6)

                     Foranstaltningerne i denne forordning er i overensstemmelse med udtalelse fra Den Stående Komité for Planter, Dyr, Fødevarer og Foder —

               VEDTAGET DENNE FORORDNING:

            Artikel 1
            Det i bilaget opførte præparat, der tilhører fodertilsætningsstofkategorien »zootekniske tilsætningsstoffer« og den funktionelle gruppe »fordøjelighedsfremmende stoffer«, godkendes som fodertilsætningsstof som angivet i bilaget.

            Artikel 2
            Denne forordning træder i kraft på tyvendedagen efter offentliggørelsen i Den Europæiske Unions Tidende.

            Denne forordning er bindende i alle enkeltheder og gælder umiddelbart i hver medlemsstat.
            Udfærdiget i Bruxelles, den 5. august 2019.

                  På Kommissionens vegne

               Jean-Claude JUNCKER

                  Formand

            (1)  EUT L 268 af 18.10.2003, s. 29.

            (2)  EFSA Journal 2017;15(7):4941.

            (3)  EFSA Journal (2019);17(2):5609 og EFSA Journal (2019);17(2):5610.

            BILAG

                        Tilsætningsstoffets identifikationsnummer

                        Navn på indehaveren af godkendelsen

                        Tilsætningsstof

                        Sammensætning, kemisk betegnelse, beskrivelse, analysemetode

                        Dyreart eller -kategori

                        Maksimumsalder

                        Minimumsindhold

                        Maksimumsindhold

                        Andre bestemmelser

                        Godkendelse gyldig til

                        Aktive enheder/kg fuldfoder med et vandindhold på 12 %

                           Kategori: zootekniske tilsætningsstoffer. Funktionel gruppe: fordøjelighedsfremmende stoffer.

                        4A30

                        Puratos

                        Endo-1,4-beta-xylanase
                        EC 3.2.1.8

                           Tilsætningsstoffets sammensætning:

                        Præparat af endo-1,4-beta-xylanase produceret af Bacillus subtilis LMG S-27588 med en aktivitet på mindst: 500 ADXU (1)/g
                        Flydende og fast form

                           Aktivstoffets karakteristika:

                        Endo-1,4-beta-xylanase produceret af Bacillus subtilis LMG S-27588

                           Analysemetode
                            (2)

                        Til kvantificering af endo-1,4-beta-xylanases aktivitet i fodertilsætningsstoffet:

                                    —

                                    Kolorimetri med måling af reducerende sukker frigivet ved endo-1,4-beta-xylanases aktion på bøge-xylansubstrat ved forekomst af 3,5-dinitrosalicylsyre (DNS).

                              Til kvantificering af endo-1,4-beta-xylanases aktivitet i forblandinger og foderstoffer:

                                    —

                                    Kolometri med måling af det vandopløselige farvestof, der frigives ved hjælp af endo-1,4-beta-xylanase fra azurin tværbundet med arabinoxylansubstrater.

                        Slagtekyllinger eller hønniker
                        Slagtekalkuner eller kalkuner opdrættet til avl
                        Mindre udbredte fjerkræarter bestemt til slagtning eller opdrættet til æglægning eller avl

                        —

                        100 ADXU

                        —

                                    1.

                                    I brugsvejledningen for anvendelsen af tilsætningsstoffet og forblandinger angives oplagringsbetingelserne og stabilitet over for varmebehandling.

                                    2.

                                    Foderstofvirksomhedslederne fastlægger driftsprocedurer og administrative foranstaltninger for brugerne af tilsætningsstoffet og forblandingerne med henblik på at imødegå risici ved anvendelse. I tilfælde, hvor risiciene ikke kan fjernes eller begrænses til et minimum gennem sådanne procedurer og foranstaltninger, må tilsætningsstoffet og forblandingerne kun anvendes med personlige værnemidler, herunder åndedrætsværn og hudbeskyttelse.

                        26- august 2029

                        Fravænnede smågrise
                        Slagtesvin
                        Mindre udbredte svinearter bestemt til slagtning

               (1)  En ADXU er den mængde enzym, der frigiver en mikromol reducerende sukker (xyloseækvivalent) pr. minut fra bøge-xylan ved pH 6,0 og 70 °C.

               (2)  Nærmere oplysninger om analysemetoderne findes på referencelaboratoriets hjemmeside: https://ec.europa.eu/jrc/en/eurl/feed-additives/evaluation-reports.


title: Kommissionens gennemførelsesforordning (EU) 2019/1346 af 8. august 2019 om godkendelse af en væsentlig ændring af varespecifikationen for en betegnelse, der er opført i registret over beskyttede oprindelsesbetegnelser og beskyttede geografiske betegnelser (»Pomodoro S. Marzano dell'Agro Sarnese-Nocerino« (BOB))

text:
                  14.8.2019

                  DA

                  Den Europæiske Unions Tidende

                  L 213/1

         KOMMISSIONENS GENNEMFØRELSESFORORDNING (EU) 2019/1346
         af 8. august 2019
         om godkendelse af en væsentlig ændring af varespecifikationen for en betegnelse, der er opført i registret over beskyttede oprindelsesbetegnelser og beskyttede geografiske betegnelser (»Pomodoro S. Marzano dell'Agro Sarnese-Nocerino« (BOB))
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Europa-Parlamentets og Rådets forordning (EU) nr. 1151/2012 af 21. november 2012 om kvalitetsordninger for landbrugsprodukter og fødevarer (1), særlig artikel 52, stk. 2, og
         ud fra følgende betragtninger:

                     (1)

                     Kommissionen har i overensstemmelse med artikel 53, stk. 1, første afsnit, i forordning (EU) nr. 1151/2012 behandlet Italiens ansøgning om godkendelse af en ændring af varespecifikationen for den beskyttede oprindelsesbetegnelse »Pomodoro S. Marzano dell'Agro Sarnese-Nocerino«, der er registreret i henhold til Kommissionens forordning (EF) nr. 1263/96 (2) som ændret ved Kommissionens forordning (EU) nr. 1164/2010 (3). Denne ændring omfatter en ændring af betegnelsen »Pomodoro S. Marzano dell'Agro Sarnese-Nocerino« til »Pomodoro San Marzano dell'Agro Sarnese-Nocerino«.

                     (2)

                     Da der er tale om en væsentlig ændring, jf. artikel 53, stk. 2, i forordning (EU) nr. 1151/2012, har Kommissionen i medfør af artikel 50, stk. 2, litra a), i samme forordning offentliggjort ændringsansøgningen i Den Europæiske Unions Tidende (4).

                     (3)

                     Da Kommissionen ikke har modtaget indsigelser, jf. artikel 51 i forordning (EU) nr. 1151/2012, bør ændringen af varespecifikationen godkendes —

               VEDTAGET DENNE FORORDNING:

            Artikel 1
            Den ændring af varespecifikationen, der er offentliggjort i Den Europæiske Unions Tidende, og som vedrører betegnelsen »Pomodoro S. Marzano dell'Agro Sarnese-Nocerino« (BOB), godkendes.

            Artikel 2
            Denne forordning træder i kraft på tyvendedagen efter offentliggørelsen i Den Europæiske Unions Tidende.

            Denne forordning er bindende i alle enkeltheder og gælder umiddelbart i hver medlemsstat.
            Udfærdiget i Bruxelles, den 8. august 2019.

                  På Kommissionens vegne

                  For formanden

               Phil HOGAN

                  Medlem af Kommissionen

            (1)  EUT L 343 af 14.12.2012, s. 1.

            (2)  Kommissionens forordning (EF) nr. 1263/96 af 1. juli 1996 om ændring af bilaget til Kommissionens forordning (EF) nr. 1107/96 om registrering af geografiske betegnelser og oprindelsesbetegnelser efter proceduren i artikel 17 i forordning (EØF) nr. 2081/92 (EFT L 163 af 2.7.1996, s. 19).

            (3)  Kommissionens forordning (EU) nr. 1164/2010 af 9. december 2010 om godkendelse af væsentlige ændringer af varespecifikationen for en betegnelse, der er opført i registret over beskyttede oprindelsesbetegnelser og beskyttede geografiske betegnelser [Pomodoro S. Marzano dell'Agro Sarnese-Nocerino (BOB)] (EUT L 326 af 10.12.2010, s. 66).

            (4)  EUT C 138 af 15.4.2019, s. 2.


title: Kommissionens gennemførelsesforordning (EU) 2019/1350 af 12. august 2019 om registrering af en geografisk betegnelse for spiritus i overensstemmelse med artikel 30, stk. 2, i Europa-Parlamentets og Rådets forordning (EU) 2019/787 (»Absinthe de Pontarlier«)

text:
                  19.8.2019

                  DA

                  Den Europæiske Unions Tidende

                  L 215/1

         KOMMISSIONENS GENNEMFØRELSESFORORDNING (EU) 2019/1350
         af 12. august 2019
         om registrering af en geografisk betegnelse for spiritus i overensstemmelse med artikel 30, stk. 2, i Europa-Parlamentets og Rådets forordning (EU) 2019/787 (»Absinthe de Pontarlier«)
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Europa-Parlamentets og Rådets forordning (EU) 2019/787 af 17. april 2019 om definition, beskrivelse, præsentation og mærkning af spiritus, brugen af betegnelser for spiritus i præsentation og mærkning af andre fødevarer, beskyttelse af geografiske betegnelser for spiritus, brugen af landbrugsethanol og landbrugsdestillater i alkoholholdige drikkevarer samt om ophævelse af forordning (EF) nr. 110/2008 (1), særlig artikel 30, stk. 2, og
         ud fra følgende betragtninger:

                     (1)

                     Kommissionen har i overensstemmelse med artikel 17, stk. 5, i Europa-Parlamentets og Rådets forordning (EF) nr. 110/2008 (2) behandlet Frankrigs ansøgning af 16. april 2014 om registrering af den geografiske betegnelse »Absinthe de Pontarlier«.

                     (2)

                     Efter at have konkluderet, at ansøgningen er i overensstemmelse med forordning (EF) nr. 110/2008, har Kommissionen i henhold til artikel 17, stk. 6, i nævnte forordning offentliggjort hovedspecifikationerne i den tekniske dokumentation i Den Europæiske Unions Tidende (3).

                     (3)

                     Kommissionen har ikke modtaget indsigelser, jf. artikel 17, stk. 7, i forordning (EF) nr. 110/2008.

                     (4)

                     Forordning (EU) 2019/787, som erstatter forordning (EF) nr. 110/2008, trådte i kraft den 25. maj 2019. I overensstemmelse med artikel 49, stk. 1, i nævnte forordning ophæves kapitel III i forordning (EF) nr. 110/2008 vedrørende geografiske betegnelser med virkning fra den 8. juni 2019. Beskyttelsesforordningen bør derfor vedtages i overensstemmelse med den nye forordning.

                     (5)

                     Betegnelsen »Absinthe de Pontarlier« bør derfor registreres som geografisk betegnelse.

                     (6)

                     Den geografiske betegnelse »Absinthe de Pontarlier« bør beskyttes i sin helhed, idet udtrykket »absint« fortsat kan benyttes i mærkning eller præsentationer på Unionens område, forudsat at principperne og bestemmelserne i EU's retsregler overholdes —

               VEDTAGET DENNE FORORDNING:

            Artikel 1
            Den geografiske betegnelse »Absinthe de Pontarlier« registreres. I overensstemmelse med artikel 30, stk. 4, i forordning (EU) 2019/787 tildeles betegnelsen »Absinthe de Pontarlier« ved nærværende forordning den beskyttelse, der er omhandlet i artikel 21 i forordning (EU) 2019/787.

            Artikel 2
            Den geografiske betegnelse »Absinthe de Pontarlier« beskyttes i sin helhed, idet udtrykket »absint« fortsat kan benyttes i mærkning eller præsentationer på Unionens område, forudsat at principperne og bestemmelserne i EU's retsregler overholdes.

            Artikel 3
            Denne forordning træder i kraft på tyvendedagen efter offentliggørelsen i Den Europæiske Unions Tidende.

            Denne forordning er bindende i alle enkeltheder og gælder umiddelbart i hver medlemsstat.
            Udfærdiget i Bruxelles, den 12. august 2019.

                  På Kommissionens vegne

                  For formanden

               Phil HOGAN

                  Medlem af Kommissionen

            (1)  EUT L 130 af 17.5.2019, s. 1.

            (2)  Europa-Parlamentets og Rådets forordning (EF) nr. 110/2008 af 15. januar 2008 om definition, betegnelse, præsentation og mærkning af samt beskyttelse af geografiske betegnelser for spiritus og om ophævelse af Rådets forordning (EØF) nr. 1576/89 (EUT L 39 af 13.2.2008, s. 16).

            (3)  EUT C 110 af 23.3.2018, s. 35.


title: Kommissionens gennemførelsesforordning (EU) 2019/1674 af 27. september 2019 om godkendelse af en væsentlig ændring af varespecifikationen for en betegnelse, der er opført i registret over beskyttede oprindelsesbetegnelser og beskyttede geografiske betegnelser Beurre d'Isigny (BOB)

text:
                  8.10.2019

                  DA

                  Den Europæiske Unions Tidende

                  L 257/4

         KOMMISSIONENS GENNEMFØRELSESFORORDNING (EU) 2019/1674
         af 27. september 2019
         om godkendelse af en væsentlig ændring af varespecifikationen for en betegnelse, der er opført i registret over beskyttede oprindelsesbetegnelser og beskyttede geografiske betegnelser »Beurre d'Isigny« (BOB)
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Europa-Parlamentets og Rådets forordning (EU) nr. 1151/2012 af 21. november 2012 om kvalitetsordninger for landbrugsprodukter og fødevarer (1), særlig artikel 52, stk. 2, og
         ud fra følgende betragtninger:

                     (1)

                     Kommissionen har i overensstemmelse med artikel 53, stk. 1, første afsnit, i forordning (EU) nr. 1151/2012 behandlet Frankrigs ansøgning om godkendelse af en ændring af varespecifikationen for den beskyttede oprindelsesbetegnelse »Beurre d'Isigny«, der er registreret ved Kommissionens forordning (EF) nr. 1107/96 (2).

                     (2)

                     Ved brev af 16. oktober 2017 meddelte de franske myndigheder Kommissionen, at der var fastsat en overgangsperiode i henhold til artikel 15, stk. 4, i forordning (EU) nr. 1151/2012 frem til den 31. december 2022 for ti erhvervsdrivende, der er etableret i Frankrig, og som opfylder betingelserne i nævnte artikel i overensstemmelse med bekendtgørelse af 12. september 2017 om ændring af varespecifikationerne for de beskyttede oprindelsesbetegnelser »Beurre d'Isigny« og »Crème d'Isigny«, der blev offentliggjort den 20. september 2017 i Journal Officiel de la République française (Frankrigs statstidende). Ved brev af 26. september 2018 meddelte de samme myndigheder teksten til en ny bekendtgørelse af 30. august 2018 om ændring af bekendtgørelse af 12. september 2017, herunder navnene på de pågældende erhvervsdrivende. Under den nationale indsigelsesprocedure gjorde disse erhvervsdrivende, som lovligt vedvarende har markedsført »Beurre d'Isigny« i mindst fem år forud for den dato, hvor ansøgningen blev indgivet, indsigelse. Seks operatører gjorde indsigelse mod følgende bestemmelse: »De lakterende køer skal hver have mindst 35 ar græsenge (naturlige, midlertidige eller helårlige), heraf mindst 20 ar til græsning eller mindst 10 ar til græsning suppleret med græsfodring«. Der er tale om følgende erhvervsdrivende: le GAEC des normandes (SIRET: 38531072700016), le GAEC des Quesnel (SIRET: 41022988100011), le GAEC du chalet (SIRET: 34005162200017), le GAEC de la cour des mares (SIRET: 34897314000026), le GAEC du hameau (SIRET: 38259121200016) og le GAEC du petit flot (SIRET: 43783781800016). To erhvervsdrivende gjorde indsigelse mod følgende bestemmelse: »Frisk eller opbevaret græs udgør gennemsnitligt mindst 40 % af foderrationen målt i tørstof gennem de mindst syv måneders græsning.« Der er tale om følgende erhvervsdrivende: l'EARL des clôtures (SIRET: 51075733900013) og le GAEC du Clos Roset (SIRET: 48310227300016). To erhvervsdrivende gjorde indsigelse mod følgende bestemmelse: »I den daglige foderration må andelen (frisk eller opbevaret græs) ikke være under 20 %, målt i tørstof, i resten af året (uden for periode med græsning).« Der er tale om følgende erhvervsdrivende: le GAEC de la Ronchette (SIRET: 49754563200018) og le GAEC du Village Culot.

                     (3)

                     Da der er tale om en væsentlig ændring, jf. artikel 53, stk. 2, i forordning (EU) nr. 1151/2012, har Kommissionen i medfør af artikel 50, stk. 2, litra a), i samme forordning offentliggjort ændringsansøgningen i Den Europæiske Unions Tidende (3).

                     (4)

                     Da Kommissionen ikke har modtaget indsigelser, jf. artikel 51 i forordning (EU) nr. 1151/2012, skal ændringen af varespecifikationen godkendes —

               VEDTAGET DENNE FORORDNING:

            Artikel 1
            Den ændring af varespecifikationen, der er offentliggjort i Den Europæiske Unions Tidende, og som vedrører betegnelsen »Beurre d'Isigny« (BOB), godkendes.

            Artikel 2
            Den beskyttelse, der ydes i henhold til artikel 1, er omfattet af den overgangsperiode, som Frankrig har fastsat i medfør af artikel 15, stk. 4, i forordning (EU) nr. 1151/2012 for de erhvervsdrivende, der opfylder betingelserne i nævnte artikel, efter bekendtgørelserne af 12. september 2017 og 30. august 2018 om ændring af varespecifikationerne for de beskyttede oprindelsesbetegnelser »Beurre d'Isigny« og »Crème d'Isigny«, der blev offentliggjort henholdsvis den 20. september 2017 og den 6. september 2018 i Journal Officiel de la République française (Frankrigs statstidende).

            Artikel 3
            Denne forordning træder i kraft på tyvendedagen efter offentliggørelsen i Den Europæiske Unions Tidende.

            Denne forordning er bindende i alle enkeltheder og gælder umiddelbart i hver medlemsstat.
            Udfærdiget i Bruxelles, den 27. september 2019.

                  På Kommissionens vegne

                  For formanden

               Phil HOGAN

                  Medlem af Kommissionen

            (1)  EUT L 343 af 14.12.2012, s. 1.

            (2)  Kommissionens forordning (EF) nr. 1107/96 af 12. juni 1996 om registrering af geografiske betegnelser og oprindelsesbetegnelser efter proceduren i artikel 17 i Rådets forordning (EØF) nr. 2081/92 (EFT L 148 af 21.6.1996, s. 1).

            (3)  EUT C 177 af 23.5.2019, s. 14.